“Toe begin wonder ek hoekom die plek so gewild is. Oor die andersheid, die gemaalde skulpvloere, die oop vure, die klippe, die kos, die Engelbercht’s? Ja, dit alles, maar dit is ook oor die die nostalgie wat hier diep binne losgemaak word. Dit word meer as net ‘n klipding of ‘n mensding of ‘n kosding. Dit word ons ma’s en oumas en hulle almal wat nie meer daar is nie. Al die kos wat hulle gemaak het.”